EXERCICIS SOBRE LES PROPIETATS DEL TEXT

1. Un dels documents que més sovint hem de redactar és la carta. A continuació teniu els elements  d'una carta formal desordenats. Ordeneu-los:


Paràgraf d'introducció, comiat, data, paràgraf de conclusió, dades emissor, dades del 
destinatari, salutació, signatura, paràgraf exposició.

2.Aquesta carta ha estat escrita sense tenir en compte cap disposició formal. Torneu-la a escriure i situeu cada cosa al lloc adient.

Jaume Rodríguez Garcia Girona,15 4t 2a 08004 Barcelona

Casa de Cultura Balmes,8-10, 08004 Barcelona

Senyors, Us escric per demanar-vos si heu trobat un estoig a la sala d'actes de la vostra entitat . 

Dimarts 19 de juny vaig assistir a la conferència sobre les cultures mediterrànies que es va fer en el vostre centre i crec que és possible que me l'hi descuidés. L'he buscat pertot arreu i no l'he trobat enlloc. L'estoig és de cuir i conté una ploma d'or amb el meu nom gravat, i altres estris poc valuosos: un llapis, una goma d'esborrar, un bolígraf, etc.Us agraeixo per endavant la vostra col·laboració i us saludo atentament. Us demano que, si hi és, m'ho feu saber com més aviat millor. El meu telèfon és 93 444 44 44. Jaume Rodríguez, 23 de juny de 2008

3. En aquestes frases hi ha paraules i expressions que pertanyen a un registre no estàndard. Identifiqueu-les i torneu-les a escriure en un registre estàndard.

La Maria no es mulla mai el cul: així sempre queda bé amb tothom

Sempre té de demanar pasta als pares per sortir.

Es va atracar de bombons

Estudia sempre, àdhuc els dies de festa. 

Treballa molt, emperò no en té mai ni cinc

Penso; ergo existeixo 

No hi ha les condicions per aconseguir-ho; nogensmenys ho intentarem

